Zziɣ ɣer deffir d acu a twaliḍ ? D acu a ssikdent wallen-ik ? Ad tɣileḍ d tamdint i d-yeggan asalu. Tabaturt tamezwarut ad tettemserɣa am leqdaɛ ujenwi ddaw tafat n yiṭij, zewwqen-tt s ijeǧǧigen ad as-tiniḍ d tibḥirt n lwerd. Mi ssakdeɣ ɣer daxel-is, iban-iyi-d yiwen yeṭṭef agaṛṛu ger iḍewdan-is tama n win yeṭṭfen lqews n tenheṛt ger ifassen-is, yettaḍsa, ttbanent-d tuɣmas n wureɣ ger wuglan-is ! Ɣer deffir yedda-d yiwen ilemẓi d tizya n ccix u ɣer ɣriɣ di tesdawit.